Serie C
Serie C (taip pat vadinama Lega Pro) – trečia pagal pajėgumą Italijos futbolo lyga. Nuo 2014 m. (sujungus Lega Pro Prima Divisione ir Lega Pro Seconda Divisione lygas) ją sudaro trys grupės po 20 komandų. 4 geriausios komandos iš šios lygos perkeliamos į Serie B čempionatą, o devynios blogiausiai pasirodžiusios – pažeminamos į Serie D lygą. 2017 m. gegužės 25 d. lyga grįžo prie originalaus pavadinimo Serie C. Siekiant palaikyti jaunus Italijos žaidėjus, Serie C komandoms privaloma savo sudėtyje turėti 16 vyresnių nei 23 metų amžiaus žaidėjus, taip pat dvi vietos skiriamos daug metų klube žaidžiantiems žaidėjams. Klubų žaidėjams iki 23 metų amžiaus ribojimų nėra.